CELEX: C2006/190/42
Language: hu
Date: 2006-08-12 00:00:00
Title: T-148/06. sz. ügy: 2006. május 26-án benyújtott kereset – Marie Claire kontra OHIM – Marie Claire Album (MARIE CLAIRE)

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/23
            
         2006. május 26-án benyújtott kereset – Marie Claire kontra OHIM – Marie Claire Album (MARIE CLAIRE)
   (T-148/06. sz. ügy)
   (2006/C 190/42)
   A keresetlevél nyelve: spanyol
   Felek
   
      Felperes: Marie Claire, S.A. (Castellón, Spanyolország) (képviselők: T. Fernández Mateos és T. Marín Bataller, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Marie Claire Album SA
   A felperes kereseti kérelmei
   
               —
            
            
               az Elsőfokú Bíróság helyezze hatályon kívül a második fellebbezési tanácsnak az R-530/2004-2. sz. ügyben 2006. március 6-án hozott határozatát;
            
         
               —
            
            
               az Elsőfokú Bíróság ennek megfelelően állapítsa meg, hogy a bejelentett közösségi védjegy nem esik a 40/94 rendelet 8. cikke (5) bekezdésében foglalt lajstromozást kizáró ok alá, és emiatt e rendelkezések nem alkalmazandók a jelen ügyben;
            
         
               —
            
            
               az Elsőfokú Bíróság állapítsa meg, hogy a bejelentett közösségi védjegy (77.834 sz. „MARIE CLAIRE”) nem sérti vagy használja ki tisztességtelenül a korábbi védjegy megkülönböztető képességét vagy jó hírnevét, és annak használata nem alapos ok nélküli;
            
         
               —
            
            
               az Elsőfokú Bíróság állapítsa meg, hogy a bejelentett közösségi védjegyre nem alkalmazhatók a 40/94 rendelet 8. cikke (1) bekezdése b) pontjának rendelkezései sem, ahogyan azt korábban már mind a felszólalási osztály, mind a második fellebbezési tanács megállapította a határozataiban;
            
         
               —
            
            
               az Elsőfokú Bíróság állapítsa meg a 77.834 sz. védjegybejelentésben foglalt, a nemzetközi osztályozás szerinti 25. osztályba tartozó „fürdőruhák; fehérneműk és alsóruházati cikkekre” vonatkozó „MARIE CLAIRE” közösségi védjegy lajstromozhatóságát a felperes javára;
            
         
               —
            
            
               az Elsőfokú Bíróság az OHIM-ot, valamint adott esetben az eljárásban résztvevő beavatkozót kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „MARIE CLAIRE” szóvédjegy a 25. osztályba tartozó áruk tekintetében – 77 834. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Marie Claire Album SA.
   
      A felszólalási eljárásban hivatkozott védjegy vagy megjelölés: A „MARIE CLAIRE” nemzeti és nemzetközi szó és ábrás védjegyek az 1., 3., 14., 16., 18., 20-22., 24-28., 41. és 42. osztályba tartozó áruk és szolgáltatások tekintetében.
   
      A felszólalási osztály határozata: A felszólalás elutasítása.
   
      A fellebbezési tanács határozata: A felszólalási osztály határozatának hatályon kívül helyezése és a felszólalás elfogadása.
   
      Jogalapok: A 40/94/EK rendelet 8. cikke (1) bekezdése b) pontjának és (5) bekezdésének megsértése.